《汴梁杂诗四首 其一》
金朝·李汾

天津桥上晚凉天，郁郁皇州动紫烟。长乐觚棱青似染，建章驰道直于弦。

犬牙磐石三千国，圣子神孙亿万年。一策治安经济了，汉庭谁识贾生贤。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。